CELEX: 62011CN0680
Language: sk
Date: 2011-12-22 00:00:00
Title: Vec C-680/11: Návrh na začatie prejudiciálneho konania, ktorý podal Upper Tribunal (Spojené kráľovstvo) 22. decembra 2011 — Anita Chieza/Secretary of State for Work and Pensions

3.3.2012   
            
            
               SK
            
            
               Úradný vestník Európskej únie
            
            
               C 65/8
            
         Návrh na začatie prejudiciálneho konania, ktorý podal Upper Tribunal (Spojené kráľovstvo) 22. decembra 2011 — Anita Chieza/Secretary of State for Work and Pensions
   (Vec C-680/11)
   2012/C 65/15
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   Upper Tribunal
   
      Účastníci konania pred vnútroštátnym súdom
   
   
      Žiadateľka: Anita Chieza
   
      Odporca: Secretary of State for Work and Pensions
   
      Prejudiciálna otázka
   
   Je rozdielne zaobchádzanie z dôvodu pohlavia, v rámci systému dávok vyplácaných v práceneschopnosti, nevyhnutne a objektívne spojené s rozdielnym dôchodkovým vekom tak, že sa naň vzťahuje výnimka stanovená v článku 7 ods. 1 písm. a) smernice 79/7 (1) za okolností, keď žiadateľom:
   
               a)
            
            
               je žena;
            
         
               b)
            
            
               ochorela ešte pred dovŕšením dôchodkového veku (u žien 60 rokov);
            
         
               c)
            
            
               poberala od svojho zamestnávateľa zákonnú nemocenskú dávku (ďalej len „ZND“) po dobu 28 týždňov, v rámci ktorej dosiahla dôchodkový vek;
            
         
               d)
            
            
               po dosiahnutí dôchodkového veku požiadala o krátkodobú dávku v práceneschopnosti;
            
         
               e)
            
            
               spĺňala požiadavku platenia príspevkov, pokiaľ ide o vznik nároku na krátkodobú dávku v práceneschopnosti;
            
         
               f)
            
            
               nebola jej priznaná krátkodobá dávka v práceneschopnosti, pretože z právneho hľadiska „obdobie práceneschopnosti“ začalo až potom, ako dosiahla dôchodkový vek (nakoľko právna úprava stanovuje, že obdobie nároku na ZND sa nezapočítava do obdobia práceneschopnosti);
            
         ale ak je žiadateľom muž, ktorý ochorel krátko pred dosiahnutím veku 60 rokov, poberá od svojho zamestnávateľa ZND po dobu 28 týždňov a požiada o krátkodobú dávku v práceneschopnosti vo veku 60 rokov, bude v zásade oprávnený na krátkodobú dávku v práceneschopnosti, nakoľko sa stal práceneschopným pred dosiahnutím dôchodkového veku, hoci to bolo po dosiahnutí veku 60 rokov?
   
      (1)  Smernica Rady 79/7/EHS z 19. decembra 1978 o postupnom vykonávaní zásady rovnakého zaobchádzania s mužmi a ženami vo veciach súvisiacich so sociálnym zabezpečením (Ú. v. ES L 6, s. 24; Mim. vyd. 05/001, s. 215).